Estamos en guerra, mais eu non son o seu soldado – Endika Zulueta | Esculca\nEstamos en guerra, mais eu non son o seu soldado – Endika Zulueta\nDesde a declaración do estado de alarma non deixan de acontecer feitos que animan á reflexión, comezando pola utilización do medo como método de amordazamento até a análise do noso propio comportamento persoal e colectivo. Mais hai algo que chama poderosamente a atención: as conferencias de prensa que, diariamente, ofrece a chamada Equipa técnica do comité de xestión da crise do Goberno.\nA posta en escena é brutal: un médico, Fernando Simón, rodeado -con aparencia de secuestrado- dun xeneral do exército -ao que o médico dá a palabra o primeiro-, un alto mando da garda civil (outro militar), e outro alto mando da policía nacional, xunto a unha única muller -María José Rayo, á que dan a palabra en último lugar para falar dos transportes-. Tampouco é gratuíta. Após unha breve e insulsa -intúese que con relutancia- intervención do médico, chegan os que parecen formar o núcleo duro da equipa. E así todos os días desta crise/guerra.\nNa pasada sexta-feira 20 de marzo, o xefe do Estado Maior da Defensa, xeneral do aire Miguel Ángel Villarroya, comezou a súa intervención -non improvisada, previamente escrita- dicindo crípticamente, e tuteando os telespectadoress, que “hoxe é sexta-feira no calendario, mais nestes tempos de guerra, ou crise, como queirades chamala, todos os días son segunda-feira”. No seu discurso declara que estamos en guerra e formamos parte do exército bélico, “nesta guerra irregular e rara que nos tocou loitar, todos somos soldados”, e móstrase positivo con que a sociedade vaia acollendo valores que entende seren patrimonio do mundo militar. Aplaude a ‘disciplina’ que mostramos, “todos comportándose como soldados neste difícil momento”, afirma que “o espírito de servizo non é exclusivo dos militares”, animando a que os copiemos, e “que todos nos comportemos como soldados”.\nVillaroya informa, coa finalidade de tranquilizarnos?, que o exército continúa o desenvolvendo o seu operativo por todo o territorio español\nInforma, coa finalidade de tranquilizarnos?, que o exército continúa o seu desenvolvendo o seu operativo por todo o territorio español. Cóntanos que onte nunha localidade de Zaragoza aplaudiron o exército desde os balcóns e suxire que “ese é o espírito que hai que demostrar”. É de esperar que mañá se congratule de que, por fin, a sociedade española asuma tamén como propio o concepto, igualmente militar, de obediencia cega. O médico di “moitas grazas (meu) xeneral”, e continúa dando a palabra ao resto de uniformados.\nMáis inquietante se callar foi a intervención do mando policial, José Ángel González, que comezou afirmando que “a normalidade continúa a ser absoluta”. Agora resulta que o estado de alarma xa é a situación normal. A excepción convertida en norma. Afirma que hai unha “tendencia alcista” en número de persoas detidas, e avisa que, “nos incumprimentos, tolerancia cero” (incumprimentos de que ordes?, debemos lembrar que por incumprir as normas previstas no estado de alarma o que se prevé son multas, non detencións).\nJosé Ángel González comezou afirmando que “a normalidade continúa a ser absoluta”. Agora resulta que o estado de alarma xa é a situación normal. A excepción convertida en norma\nO tenente xeneral da Benemérita, Laurentino Ceña, tranquiliza a poboación comunicando que desde un helicóptero foi observada unha festa “nun lugar inhóspito con difícil visión”, e que, en colaboración con outras forzas policiais conseguiron paralisala e multar as persoas que interviñan nela -realmente 4 persoas nun hotel en Leganés- demostrando que “teñen vixilancia por mar, terra e aire” -o Rei emérito debeu levar os 100 millóns através dun buraco cósmico para a outra dimensión-. Despois cóntanos que, durante o estado de alarma, a delincuencia reduciuse en máis dun 50% (daquela, como se explica a ‘tendencia á alza’ das detencións?).\nA sra. Rayo, teoricamente persoal civil, finaliza a súa intervención de forma sorprendente (non perdamos a capacidade de sorpresa) novamente con linguaxe militar, avisando que “é importante manter esta guerra” e permítese “parafrasear o meu compañeiro, Xeneral Villarroya nas súas tres cualidades do mundo militar que podemos aplicar nesta época que son “a disciplina, o espírito de servizo e a moral de vitoria” -voltará outra vez o franquista desfile da Vitoria?-, en tanto ambos sorrín con adolescente complicidade.\nO médico finalmente partilla con nós unha intimidade: que el é ‘un tipo moi afectuoso’, mais que agora, ao chegar a casa non ten oportunidade de contacto -porque chega rendido- (que o médico fale de rendición neste contexto de linguaxe bélica talvez gañe todo o sentido despois de ouvirmos os seus ‘compañeiros’).\nHai xa uns anos declareime insubmiso á realización da tropa, entre outros motivos, porque consideraba que o exército utilizaba os mozos que se vían obrigados a compartillar un ano da súa vida nesa institución para transmitir á sociedade civil os seus principios reitores: disciplina, espírito de servizo… obediencia cega, e loitaba (e loito) por unha sociedade en que podamos relacionarnos através doutros valores: confianza, solidariedade, empatía, apoio mutuo, reflexión colectiva,,,\nSempre pensei que só despois dun golpe de estado podería ver un militar en TV arengando a sociedade en defensa dos seus valores, nunca imaxinei velo nun estado formalmente democrático, e teoricamente xestionado por unha coalición de esquerdas.\nSempre pensei que só despois dun golpe de estado podería ver un militar en TV arengando a sociedade en defensa dos seus valores, nunca imaxinei velo nun estado formalmente democrático, e teoricamente xestionado por unha coalición de esquerdas. Non pretendo chegar a conclusión algunha con isto, mais sei que nada é neutro, e menos agora que voltan os tempos de venda de (nosa) liberdade en troca de (suposta) seguranza. Son moitos datos, en moi pouco tempo, e procedentes de moitas fontes.\nMais si sei un par de cousas: que debemos coidar a nosa saúde individual e colectiva, coa mesma intensidade que debemos defender os dereitos fundamentais, entre eles a dignidade; que o medo e a rapidez dos acontecementos non nos debe facer esquecer que temos que pensar, de sentipensar e de reflectir sobre o que está a acontecer, porque iso é o que nos axudará a crecer; e que non debe haber pandemia algunha que nos faga perder a nosa conciencia crítica. Ao contrario, estou convencido que nos vai facer moito máis fortes.\nPor suposto que quedamos na casa, mais non por espírito militar, nin por disciplina, nin por obediencia cega; facémolo por solidariedade, polo coidado persoal e colectivo.\nAh, por certo, xeneral, non se confunda: nin eu creo que moitas persoas vaiamos ser nunca os seus soldados: debe saber que, por suposto quedamos na casa, mais non por espírito militar, nin por disciplina, nin por obediencia cega (pois saiba que somos xente que pensa); facémolo por solidariedade, polo coidado persoal e colectivo, porque desta, ou saímos juntxs ou non saímos, e, por suposto, pola defensa da sanidade pública; e, nese contexto, xeneral, a nosa guerra non ten nada a ver coa súa.\nDesde o isolamento físico, mais non emocional. Endika Zulueta San Sebastián, avogado. 20 de marzo de 2020.\n← Reacción ante a violenta detención dunha cidadá por desobedecer a orde de confinamento\nConsellos xurídicos para enfrentarmos as sancións policiais por incumprir as restricións →


O Meizu Pro 6 apúntase aos 6 GB de RAM – Mallando no Android\nRealmente precisamos que os nosos trebellos dispoñan de 6 GB de memoria RAM para as necesidades de computación actuais? O máis seguro é que non, pero tampouco é cuestión de poñerlles reparos. Se o Vivo Xplay 5 daba hai uns días o primeiro paso para comezar a ver terminais con esta capacidade de RAM, agora sabemos que Meizu encargarse de secundala co novo Meizu Pro 6.\nRealmente, segundo as filtracións que chegan desde a China, o Meizu Pro 6 estará dispoñíbel en dúas versións, unha básica con 4 GB de memoria RAM e 64 GB de memoria interna e outra de 6 GB de RAM e 128 GB de almacenaxe. O que si, en ambos os casos o procesador empregado será un Samsung Exynos 8890, o mesmo modelo que empregan os Galaxy S7 e Galaxy S7 Edge naquelas rexións nas que non se vende co modelo de Qualcomm.\nMais o procesador non será o único que teña o Meizu Pro 6 do Galaxy S7, xa que segundo se pode apreciar nas imaxes filtradas tamén terá unha pantalla curva nos laterais, moi similar á do Galaxy S7 Edge, aínda que no caso do terminal chinés tamén vén co sistema 3D Touch, que detecta diferentes níveis táctiles de presión para levar a cabao diferentes actuacións (por exemplo para o acceso a menús).\nOutras das especificacións que xa se dan por seguras son a batería con función de carga súper rápida, o son con calidade Hi-Fi 3.0 e Flyme OS (baseado en Android 6.0) como sistema operativo. Haberá que agardar aínda un tempo para que o trebello sexa por fin un modelo oficial e, polo tanto, teñamos acceso á listaxe completa e confirmada de características.\nQue vos parece o que vai saíndo?


9 de decembro: Aniversario do falecemento de Pablo Iglesias Posse. : - Fundación Luis Tilve\n9 de decembro: Aniversario do falecemento de Pablo Iglesias Posse. :\nEste 9 de decembro se cumprirá un novo aniversario do falecemento de Pablo Iglesias Posse, ferrolán nado o 18 de outubro de 1850 e falecido en 1925, coñecido por ser o pai do socialismo español, fundador do PSOE e a UGT.\nPertencente a unha familia humilde, ós 9 anos, trala morte do pai, vese na obriga de emigrar xunto a súa familia cara Madrid, a pe, onde morrería o seu irmán Manuel de tuberculose. Alí, descubrirán que o familiar que os ía acoller (o irmán da súa nai) faleceu, co que quedarán desamparados. Iglesias será internado no Real Hospicio General de Pobres del Ave María y Santo Rey Don Fernando. Estas vivencias afectarían á súa saúde, condicionándoo para o resto da súa vida. Pero tamén sería alí onde aprenderá o oficio de tipógrafo, comezando a colaborar, dende 1861, no xornal La Iberia.\nTras varias fugas para visitar a súa nai, é dado de baixa no hospicio, unha vez que consigue ser capaz de soster á súa familia, rematados os estudos primarios e de tipografía, entrando a traballar nunha imprenta. Isto permitiulle tamén poder pagarse unhas clases nocturnas de francés.\nDurante o seu inicial periplo laboral, por varias pequenas imprentas, irá creando un grupo de compañeiros e acabará ingresando na sección de tipógrafos da Federación Madrileña da Internacional. Malamente consigue subsistir co pequeno salario de aprendiz de tipógrafo, pese ó cal segue a súa formación autodidacta e asiste ás charlas académicas impartidas nos locais do Colegio Internacional ou no de San Carlos, o que, xunto a numerosas lecturas, o irán formando.\nO 26 de xuño de 1870, os tipógrafos madrileños o elixen como delegado ó consello local da AIT. Un ano despois aparecerá o seu primeiro escrito no boletín Solidaridad, unha alegación contra a guerra. E en 1874 xa é presidente da Asociación General del Arte de Imprimir. Serán anos de persecucións e violencia contra as sociedades obreiras por parte do Goberno. Persecución que se endurecería coa chegada de Sagasta, en 1881, pero que iría fraguando o seu ideario socialista, xunto a correspondencia que mantén con Engels e o seu contacto con Paul Lafargue, xenro de Karl Marx.\nPese a ser despedido de varias imprentas e ameazado, dende a clandestinidade irá preparando o que sería un novo partido, obreiro e socialista, que vería a luz o 2 de maio de 1879, coa fundación do PSOE na taberna Casa Labra, na rúa Tetuan, a que asistirían 25 compañeiros, entre tipógrafos, médicos, xoieiros, un marmolista e un zapateiro.\nA súa vida foi de austeridade, propia da pobreza coa que vivía a clase traballadora daqueles tempos. Chegou a verse na obriga de vivir na redacción do xornal do Partido, “El Socialista”, que serviría para articular o socialismo español, e que lle aportaría, con frecuencia, o seu único salario.\nEn 1888 fundaría tamén a UGT, da que sería Presidente a partir de 1889. Ese mesmo ano acudiría ó Congreso fundacional da Segunda Internacional, en representación do PSOE. En 1890 encabezou a primeira manifestación do 1º de Maio en España, esixindo a xornada laboral de 8 horas e o cese do emprego de nenos nas actividades laborais. Ese mesmo ano, no II Congreso do PSOE, decidiuse a participación nas eleccións, logrando saír elixido concelleiro por Madrid, xunto a Largo Caballero e García Ormaechea, en 1905.\nEn 1908 fundaría a primeira Casa do pobo, e en 1909 foi detido 18 días por asinar un manifesto convocando á folga xeral. Un ano despois lograría ser o primeiro deputado dun partido obreiro no Parlamento Español, número que iría incrementándose nos anos posteriores.\nEn 1919, tivo que deixar parte das súas obrigas políticas por causa dunha pulmonía e unha saúde xa moi resentida, e entre 1920 e 1921 tería que ver como se producían dúas escisións no PSOE por parte de grupos partidarios de unirse á Internacional Comunista, e que acabarían fundando o Partido Comunista de España.\nFalecería o 9 de decembro de 1925, en Madrid. O seu cadáver foi embalsamado e exposto na capela da Casa do Pobo de Madrid. Uns 150.000 cidadáns acudiron ó seu funeral. Coñecida a súa morte en Ferrol, parten no tren correo, para Madrid, diversos traballadores que, no enterro, portarán a bandeira da Agrupación Socialista ferrolá e unha coroa na que se podía ler: “os obreiros de Ferrol ó seu paisano e mestre”. O domingo 13, partindo do Centro Obreiro de Ferrol, unha multitude percorre a cidade e regresa cara Esteiro para finalizar deixando flores na rúa de San Fernando, 3, considerada casa natal de Iglesias. Non sería a única mostra de cariño dos seus paisanos galegos; en 1926 a corporación ferrolá acorda colocar unha placa conmemorativa, que sería finalmente colocada na casa consistorial (nos Cantóns), e a praza das Angustias pasou a chamarse, uns anos despois, en tempos da Segunda República, Praza de Pablo Iglesias.\nNunca se casou, aínda que si tivo parella e tratou o fillo da mesma como se fora propio.\nA diferenza doutros líderes obreiros da súa época, que proviñan das clases medias ou da baixa burguesía, Pablo Iglesias partiu do escalafón máis baixo, proletario e emigrante.\nDurante anos e en numerosas ocasións visitaría Galicia para facer campañas e estender o pensamento socialista, como se recolle na publicación da Fundación Luís Tilve: “As viaxes de Pablo Iglesias por Galicia”.\nHoxe en día o seu legado segue vivo e é tan necesario como entón, xa que continua a precariedade dos traballadores, que ven vulnerados os seus dereitos un día tras outro.


Os mestres impoñían moito respeto, pero don Ramón era coma un vello compañeiro, Ás súas clases non só asistíamos os alumnos de Filosofía senón que tamén ían doutras Facultades. Sempre estaba a clase chea pois era unha ledicia escoitalo. Depredíamola Xeografia sen esforzo. Escoitando a don Ramón parecía que saíamos fóra da aula e en sonos percorríamos tódolos camiños, tódalas aldeas de Galicia, disfrutando coa admirable descrición da paisaxe que facía o vello patriarca. Non precisábamos estudiar cando falaba aquel xeógrafo, aquel historiador, aquel poeta. El amaba a Galicia, a terra á que dedicou toda a súa vida.\nCando rematei os estudios non me esquecín do “vello compañeiro” e tódolos anos lle mandaba unha tarxeta no Nadal. Sempe respondeu e conservo con moito agarimo as súas cartas. Nunha delas (documento 1,) na do ano 1956, confúndeme co meu pai pois fala da “súa dona e xentil rolada e agrumar de fillos”; non hai dúbida na confusión xa que eu aínda estaba solteiro e, por outra banda, meu pai tiña catorce fillos, xa que logo dicía Don Antonio Fraguas que tiña un “pleno”, ou sexa, “unha quiniela de catorce acertos”.\nXa na carta de 1967 (documento 2) agradece a “lembranza dos novos” cando de feito son eu o que tiña que lle estar agradecido por me responder. Pódese ver na que escribe desde Ourense, xa nos comezos do ano 1970 (documento 4), como todo en Don Ramón é poesía: “Isas beiras da Barbanza e de Arousa son os pazos do azul, da calma a gracia”. O petrucio desexa viaxar polas orelas da ría. Cando dí “E pouco tempo me queda” non sei si se refire ó tempo material ou é que presinte a morte.\nNa carta do Nadal do ano 1972 (documento 5), escrita desde Santander, Don Ramón mostra saudade: “Ha de ser hermoso sentir pola noite a respiración cósmica do Atlántico”. Coma sempre, pensando moito en Galicia, aconséllame que eu faga algo por ela, xa que dí él : “hoxe somos a primeira cultura rexional da Penínsoa”.\nNo Nadal de 1974 (documento 6), remata a carta coa despedida “sempre o seu vello compañeiro”. Unha vez máis coa humildade que o caracteriza, esquécese da súa personalidade para baixar ata a miña pouco importante persoa. Coa morte de don Ramón vaise unha das figuras máis representativas da cultura do pobo galego. Grande perda en Galicia, a lembranza do Señor de Trasalba perdura hoxe e penso que, por moitos anos, como unha das persoas que dedicaron toda a súa vida a loitar pola nosa terra.\nComa modesta homenaxe, dediqueille estes versos, co gallo do Día das Letras Galegas do ano 1988 que, anque estean baleiros de calidade, van cheos de sinxelo agarimo:\nA OTERO PEDRAYO\nSenten tristura en Trasalba\ncando tocan as campás;\ndesque se foi don Ramón\nmoita xente está a chorar.\nChoran polo Patriarca\ndas letras...¡Xa non está!;\nmarchouse na primavera,\nen abril topou a paz.\nAs "Memorias de ultratumba",\nescritas por Chateaubriand,\ncando o sorprendeu a morte\ntermaban nas súas mans.\nNo máis alá, feiticeiro,\nde fixo esta a parolar\nentre os bos e xenerosos\nque aló fóronse xuntar.\nXunto por sempre con Risco\nacaba de completar\nas súas "Pelerinaxes"\nna solaina celestial.\nNa diáspora celeste\nrematou o vello xa\n"Vieiros de saudade"\nque percorreu neste chan.\nTen alí "Arredor de si",\nescoitando o seu falar\na "Pantelas, home libre",\n"Fra Vernero"... e moitos máis.\nConta os "Contos do camiño\ne da rúa" sen cesar\npois os "Camiños da vida"\ndeprendeu no seu vagar.\nEntre o Paraño, o Ribeiro,\nMiño e Serra Martiñá,\nencol de Cimadevila\no sol deixou de quentar.\nHoxe lembran os patrucios\no seu longo camiñar.\nChegou ó fin do camiño,\nvolveu xunta seus irmáns.\nMi nombre es Jessica Ruiz de la Florida, OH MI DIOS, cuando estaba leyendo algunos testimonios en la web, pensé que eran sólo una especie de mentiras sido hecha por algunas personas estúpidas, no hasta que me decidí a dar un nombre al sacerdote Dr. Worrior oportunidad para ayudarme después de una gran cantidad de evidencia de su reclamo por mi corazón y la respiración chocante, Me sorprendió en realidad llevar a mi amante dentro de 24 horas como se había prometido. ahora he creído, algunos de estos testimonios son reales, cuando en realidad se reunió con el sacerdote sólo para ayudar. ayudarle a ponerse en contacto con usted con este drworriorafrica@gmail.com correo electrónico o llame a su número móvil 2348112276982. También se especializó en todos los tipos de magia como: 1) Tener una promoción en todo lo que haces 2) Conseguir un buen precio 3) El éxito en los negocios 4) los problemas espirituales 5) En caso de victoria en los tribunales 6) quiere el divorcio 7) necesitará módulo de protección inmortal 8) quiere ser rico 9) quiere estar en control de usted el matrimonio 10) quiere ser atraído a la gente 11) ¿Es necesario un marido 12} usted necesita un bambinoIl Mi nombre es Jessica Ruiz de la Florida, OH MI DIOS, cuando estaba leyendo algunos testimonios en la web, pensé que eran sólo una especie de mentiras sido hecha por algunas personas estúpidas, no hasta que me decidí a dar un nombre al sacerdote Dr. Worrior oportunidad para ayudarme después de una gran cantidad de evidencia de su reclamo por mi corazón y la respiración chocante, Me sorprendió en realidad llevar a mi amante dentro de 24 horas como se había prometido. ahora he creído, algunos de estos testimonios son reales, cuando en realidad se reunió con el sacerdote sólo para ayudar. ayudarle a ponerse en contacto con usted con este drworriorafrica@gmail.com correo electrónico o llame a su número móvil +2348112276982. También se especializó en todos los tipos de magia como: 1) Tener una promoción en tod\nJessica Ruiz Escrito el 20/06/2014 14:27:13\nEl Colegio León XIII .


DOG Núm. 135 Mércores, 8 de xullo de 2020 Páx. 27197\nA Consellería de Cultura e Turismo da Xunta de Galicia, de acordo co que establece o artigo 27.19 do Estatuto de autonomía de Galicia, exerce a competencia en exclusiva en materia de fomento da cultura e, no artigo 32, establece que lle corresponde ao Goberno da nosa comunidade autónoma a defensa e promoción dos valores culturais do pobo galego en consonancia co establecido no artigo 148.1 13 e 17 da Constitución española.\nA Lei 4/2008, do 23 de maio, de creación da Axencia Galega das Industrias Culturais (Agadic), define a Axencia Galega das Industrias Culturais no seu artigo 1.2 como unha entidade de dereito público con personalidade xurídica propia, patrimonio propio e autonomía na súa xestión, e no seu artigo 3.1 establece que «ten por obxecto o impulso e a consolidación do tecido empresarial no sector cultural galego, cooperando na achega de factores produtivos, no fomento da oferta de bens e servizos e na asignación dos ingresos suficientes e estables» e, no artigo 5, establece como unha das súas funcións «promover a distribución dos produtos culturais do noso país, fomentando a creación de públicos e facilitando o acceso da cultura galega» a novos mercados dentro e fóra de noso país e, en concreto, facilitando o acceso da cultura das artes escénicas galegas.\nO financiamento das actuacións realízase de xeito compartido entre a Administración autonómica e as locais, en diferentes porcentaxes segundo o número de habitantes de cada localidade. Deste xeito, dáselle resposta á demanda cultural dun público diverso –os propios cidadáns, así como visitantes e peregrinos– que poderán gozar de concertos e de montaxes de moi variados xéneros e formatos. Ao tempo, contribúese á dinamización da contratación dos espectáculos producidos de xeito profesional en Galicia.\nPor todo isto, en consonancia cos seus obxectivos inmediatos, apróbanse as bases de subvencións para o fomento das artes escénicas e musicais de carácter profesional nos concellos da Comunidade Autónoma de Galicia con motivo do Xacobeo 2021 e convócanse para o ano 2020.\n1. A percepción destas axudas é compatible con outras subvencións, axudas e ingresos ou recursos para o mesmo proxecto, procedentes de calquera outra Administración ou ente público ou privado, nacionais, da Unión Europea ou de organismos internacionais pero incompatibles con calquera outra concedida pola Consellería de Cultura e Turismo.\n6. A normativa aplicable a estas subvencións axustarase ao disposto na presente resolución pola que se establecen as bases de subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia con motivo do Xacobeo 21 e se convocan para o ano 2020, a Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o regulamento da Lei de subvencións; no Decreto 193/2011, do 6 de outubro, que regula as especialidades nas subvencións ás entidades locais, na Lei 38/2003, do 17 de novembro, xeral de subvencións, así como os preceptos básicos do Real decreto 887/2006, do 21 de xullo, polo que se aproba o regulamento da Lei xeral de subvencións; na Lei 39/2015, do 1 de outubro, de procedemento administrativo común das administracións públicas, na Lei orgánica 3/2018, do 5 de decembro, de protección de datos persoais e garantía dos dereitos dixitais, e demais normativa de xeral aplicación.\n3. As entidades ao abeiro desta orde, sen prexuízo do cumprimento da totalidade da normativa aplicable, deberán reunir os seguintes requisitos:\n1. O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte e se no mes de vencemento non houber día equivalente ao inicial do cómputo, entenderase que o prazo remata o último día do mes.\n1. Na concesión das subvencións seguirase un procedemento abreviado en que o informe e a proposta de resolución serán efectuados nun único acto da Dirección da Axencia, que os elevará a presidencia da Agadic para a súa aprobación posterior, consonte o procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia. As solicitudes de subvención examinaranse e serán outorgadas sempre que cumpran os requisitos exixidos nesta convocatoria ata esgotamento de crédito, por orde cronolóxica, tendo en conta a data de entrada no rexistro.\nSen prexuízo das facultades que teñan atribuídas outros órganos da Administración do Estado ou da comunidade autónoma, a dirección da Agadic e as unidades administrativas encargadas da tramitación e seguimento do expediente respectivo poderán comprobar, en todo momento, a aplicación das subvencións concedidas aos fins programados, e levarán a cabo as funcións de control, así como de avaliación e seguimento dos labores e demais actuacións que deriven destas bases.\n3. Todos os trámites administrativos que as persoas interesadas deban realizar durante a tramitación deste procedemento deberán ser realizadas electronicamente accedendo á Carpeta cidadá da persoa interesada, dispoñible na sede electrónica da Xunta de Galicia.\n4. A Presidencia do Consello Reitor da Agadic, por delegación do Consello Reitor (disposición adicional do Acordo do 24 de xullo de 2012 (DOG núm. 164, do 29 de agosto), deberá ditar resolución expresa, no prazo de 15 días desde a data de elevación da proposta de resolución. A citada resolución deberase ditar e notificar no prazo máximo de cinco meses, contados desde o día seguinte ao da publicación desta convocatoria pública, será motivada e fará mención expresa dos beneficiarios, da contía da axuda e dunha desestimación xeneralizada do resto dos proxectos solicitantes, así como os recursos que procedan interpor contra ela.\nDécimo segunda. Presentación da programación\nAs entidades locais beneficiarias, unha vez notificada a adxudicación da subvención e ata 5 días antes da primeira función, deberán realizar a contratación das actividades a través da páxina de xestión: www.galescena.gal, respectando as obrigas de contratación recollidas na cláusula primeira.\nDécimo quinta. Xustificación. Documentación requirida\nO prazo de xustificación da subvención concedida rematará, como máximo, o 20 de outubro de 2020.\nTranscorrido este prazo sen que se presente a xustificación ante a Agadic ou ante a Carpeta cidadá, tratándose de suxeitos obrigados a presentar a través da Carpeta cidadá, requiriranse as persoas beneficiarias para que a presenten no prazo improrrogable de 10 días. A falta de xustificación neste prazo comportará a perda do dereito ao cobramento da subvención, a exixencia do reintegro e demais responsabilidades establecidas na Lei de subvencións de Galicia.\nc) Que, segundo o informe da intervención municipal, se tomou razón en contabilidade, na fase de recoñecemento da obriga, dos gastos correspondentes á execución do proxecto subvencionado, con data anterior ao prazo de xustificación .\n2. Poderase aboar como pagamento anticipado, que suporá entregas de fondos con carácter previo á xustificación como financiamento necesario para poder levar a cabo as actuacións inherentes a esta parte da subvención, e logo da presentación de certificación do inicio da primeira contratación, e da declaración de axudas sempre que non supere o 50 % ou, excepcionalmente, logo de xustificación da necesidade, o Consello da Xunta poderá autorizar a modificación da porcentaxe sinalada do importe concedido, de conformidade co disposto no artigo 6.1 do Decreto 193/2011, do 6 de outubro, que regula as especialidades nas subvencións ás entidades locais, e no artigo 63.1 do Decreto 11/2009, do 8 de xaneiro, polo que se aproba o Regulamento da Lei 9/2007.\nO importe restante aboarase despois de que o beneficiario acredite o cumprimento total das obrigas establecidas nestas bases e logo de resolución motivada; en todo caso, deberá estar xustificado o día 20 de outubro de 2020.\nTranscorrido este prazo sen que se presente a xustificación a través de Carpeta cidadá, requiriranse as persoas beneficiarias para que a presenten no prazo improrrogable de 10 días. A falta de xustificación neste prazo comportará a perda do dereito ao cobramento da subvención, a exixencia do reintegro e as demais responsabilidades establecidas na Lei de subvencións de Galicia.\n3. Non se poderá realizar en ningún caso o pagamento da subvención outorgada mentres a entidade beneficiaria non figure ao día no cumprimento das súas obrigas tributarias estatais, autonómicas e da Seguridade Social, sexa debedora en virtude de resolución declarativa da procedencia de reintegro ou teña algunha outra débeda pendente, por calquera concepto coa Administración pública da Comunidade Autónoma galega. Agadic procederá á comprobación e conseguinte verificación destes datos ou ben, no caso que os interesados se opoñan, deberán indicalo e achegar os documentos.\n4. A acreditación documental da efectividade dos pagamentos efectuado realizarase no prazo máximo de 60 días naturais contados a partir da data do ingreso na conta bancaria das beneficiarias de cada un dos aboamentos da subvencións concedidas, de acordo co previsto no artigo 3 do Decreto 193/2011, do 6 de outubro, polo que se regulan as especialidades nas subvencións ás entidades locais galegas.\n2. As entidades beneficiarias teñen a obriga de solicitar á Agadic a aceptación de calquera modificación ou alteración relevante ou significativa sobre o proxecto subvencionado. Para que tales modificacións poidan ser tidas en conta na xustificación deberán ser previamente aceptadas pola Agadic. As alteracións non autorizadas ou non solicitadas poderán dar lugar á minoración da subvención concedida ou á súa revogación.\n1. O incumprimento das obrigas contidas nestas bases reguladoras, na convocatoria ou na demais normativa aplicable, así como das condicións que, de ser o caso, se establezan na resolución de concesión, dará lugar á obriga de devolver total ou parcialmente as subvencións percibidas, así como os xuros de demora desde o momento do pagamento da subvención ata a data en que se acorde a procedencia do reintegro, nos casos e termos establecidos no título II da Lei 9/2007, do 13 de xuño, de subvencións de Galicia, así como no título V do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e en particular, polo incumprimento de calquera dos requisitos e obrigas estipulados nesta convocatoria pública.\nb) Recurso contencioso-administrativo no prazo de dous meses contados desde o seguinte ao da publicación da resolución, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-administrativa ante o Tribunal Superior de Xustiza de Galicia.\nOs datos persoais obtidos neste procedemento serán tratados na súa condición de responsable pola Xunta de Galicia-Agadic coas finalidades de levar a cabo a tramitación administrativa que derive da xestión deste procedemento e a actualización da información e dos contidos da Carpeta cidadá.\nAs persoas interesadas poderán acceder, rectificar e suprimir os seus datos, así como exercer outros dereitos ou retirar o seu consentimento, a través da sede electrónica da Xunta de Galicia ou presencialmente nos lugares e rexistros establecidos na normativa reguladora do procedemento administrativo común, segundo se explicita na información adicional recollida en https://www. xunta.gal/protección-datos-persoais e de conformidade co establecido na Lei orgánica 3/2018, do 5 de decembro, de protección de datos persoais e garantía dos dereitos dixitais.


A Xunta axúdache a coñecer a normativa sobre igualdade laboral con esta nova formación\nTralo éxito da primeira formación sobre igualdade laboral, a plataforma formativa en liña da Xunta de Galicia lanza un curso avanzado nesta materia co obxectivo de dar ao tecido empresarial a oportunidade de afondar no coñecemento de todos os aspectos que leva consigo a elaboración dun plan de igualdade.\nEsta é unha ampliación do curso básico, no que se tratarán de forma máis profunda as temáticas desenvolvidas no mesmo, como a negociación do plan de igualdade, o contido que debe incluír así como o seu seguimento e avaliación, e o rexistro e auditoría retributiva.\nAprendizaxe a un ritmo personalizado\nO curso avanzado en igualdade laboral consta dunha parte teórica con 7 módulos impartidos de forma pregravada e 3 clases prácticas en liña. Combinaranse as actividades para permitir ás persoas participantes a posibilidade de aprender ao seu propio ritmo e adaptarse aos seus horarios, pero ofrecendo a posibilidade de intercambiar coñecemento e ideas co resto do alumnado.\nEn total, ten unha duración de 35 horas e celebrarase do 20 de decembro de 2021 ao 20 de febreiro de 2022.\nDentro das temáticas a tratar, atópanse a negociación e elaboración dos plans de igualdade, a prevención de riscos laborais con enfoque de xénero ou a igualdade retributiva. Ademais, proporcionarase unha aproximación á normativa neste tema nas relacións laborais e á súa problemática actual, así como medidas para fomentar a non discriminación de xénero e protocolos para loitar contra o acoso sexual e por razón de sexo.\nMódulo 1: Conceptos básicos da igualdade de oportunidades\nMódulo 2: Aproximación á normativa en materia de igualdade nas relacións laborais e problemática actual\nMódulo 3: Negociacións dos plans de igualdade. Plans de igualdade no ámbito público e privado\nMódulo práctico: O módulo práctico levarase a cabo a través de sesións en liña nas que se traballará cada unha das partes do plan de igualdade.\nClase práctica sobre informes de diagnose e resumen da diagnose\nClase práctica sobre informes de rexistro retributivo e auditoría retributiva\nClase práctica de medidas de igualdade\nEste curso está dirixido a todas aquelas persoas que participan en procesos de selección, contratación, negociación colectiva, avaliación da actividade preventiva, avaliación de postos de traballo e comunicación e, en xeral, procesos e proxectos que se enmarcan no ámbito das relacións laborais na aplicación do principio de igualdade.\nAs prazas son limitadas. Podes anotarte ata o 15 de decembro nesta ligazón.


Resolución de problemas e/ou exercicios de forma autónoma Atenderanse as necesidades de aprendizaxe do alumnado tanto dentro das aulas como nos horarios de titorías oficiais. As consultas formuladas polos estudantes mediante correo electrónico contéstanse tamén en horario de titorías oficiais. A comunicación co alumnado realizarase a través da plataforma TEMA da materia.\nProxectos Atenderanse as necesidades de aprendizaxe do alumnado tanto dentro das aulas como nos horarios de titorías oficiais. As consultas formuladas polos estudantes mediante correo electrónico contéstanse tamén en horario de titorías oficiais. A comunicación co alumnado realizarase a través da plataforma TEMA da materia.\nOutros Atenderanse as necesidades de aprendizaxe do alumnado tanto dentro das aulas como nos horarios de titorías oficiais. As consultas formuladas polos estudantes mediante correo electrónico contéstanse tamén en horario de titorías oficiais. A comunicación co alumnado realizarase a través da plataforma TEMA da materia.\nProbas de resposta curta Atenderanse as necesidades de aprendizaxe do alumnado tanto dentro das aulas como nos horarios de titorías oficiais. As consultas formuladas polos estudantes mediante correo electrónico contéstanse tamén en horario de titorías oficiais. A comunicación co alumnado realizarase a través da plataforma TEMA da materia.\nProbas prácticas, de execución de tarefas reais e/ou simuladas. Atenderanse as necesidades de aprendizaxe do alumnado tanto dentro das aulas como nos horarios de titorías oficiais. As consultas formuladas polos estudantes mediante correo electrónico contéstanse tamén en horario de titorías oficiais. A comunicación co alumnado realizarase a través da plataforma TEMA da materia.\nResolución de problemas e/ou exercicios Atenderanse as necesidades de aprendizaxe do alumnado tanto dentro das aulas como nos horarios de titorías oficiais. As consultas formuladas polos estudantes mediante correo electrónico contéstanse tamén en horario de titorías oficiais. A comunicación co alumnado realizarase a través da plataforma TEMA da materia.


Correos entrega 1.534 novos dispositivos portátiles ao seu persoal de repartición en Galicia - ValmiñorTV\nInicioGALEGOCorreos entrega 1.534 novos dispositivos portátiles ao seu persoal de repartición en Galicia\nCorreos entregou 1.534 novos dispostivos portátiles de mobilidade (PDAs) ao seu persoal de repartición en Galicia. Concretamente, entregáronse 670 na Coruña, 93 en Lugo, 229 en Ourense e 542 en Pontevedra. Estes novos dispositivos presentan características técnicas que melloran as prestacións dos actualmente dispoñibles.\nConcretamente, o novo equipo do fabricante Honeywell é un 35% máis rápido que os actuais e dispón dunha memoria interna de 6 GB fronte á actual de 1 GB, que permitirá o desenvolvemento de mellores aplicacións. A súa pantalla máis grande (5,5 polgadas) dótaos de maior usabilidade. Con tan só 260 gramos de peso, son dispositivos máis robustos, polo que non necesitan funda.\nAs novas PDAs axudarán nos procesos que se realizan nos centros de clasificación de paquetería e mellorarán os servizos que se realizan durante a repartición de envíos. O seu uso contribuirá a estender os servizos á contorna rural, facilitando a vida dos cidadáns en calquera recuncho de Galicia.\nAdemais, estas novas PDAs incorporan unha mellora tecnolóxica pioneira que permitirá aos carteiros e carteiras rurais de Correos ofrecer aos clientes o pago dos seus servizos con tarxeta bancaria desde o propio dispositivo portátil. O lector NFC co que se dotou a estes novos terminais permite a lectura de calquera tarxeta contactless, smartphone ou, mesmo calquera reloxo intelixente. Para os pagos de máis de 50 euros nos que se require o PIN da tarxeta, o usuario poderá introducilo directamente na PDA do carteiro sen necesidade de SMS de validación ou outro mecanismo alternativo xa que o procedemento é completamente seguro.\nA previsión é arrancar un piloto da prestación deste novo sistema de cobranza con carteiros rurais da provincia de Lugo e, antes de que finalice o ano, estendelo aos máis de 6.000 empregados e empregadas que traballan na repartición rural en todo o territorio nacional, de modo que poidan ofrecer este servizo no mesmo domicilio antes de que finalice o ano. Unha vez lanzado na contorna rural expandirase, gradualmente nos próximos dous anos, a todo o persoal de carteiros e carteiras de Correos existente en España.\nDeste xeito, Correos segue traballando para achegar os servizos e facilitar a vida a todos os cidadáns e cidadás galegas, aproveitando a cobertura territorial que lle brindan as súas 165 oficinas máis 160 puntos de atención no rural de Galicia, así como a súa rede de 2.561 carteiros, dos cales 1.271 son carteiros e carteiras rurais.


Que facer coas nosas fotografías do noso móbil ou cámara\nPor axencia | Santiago de Compostela | 26/09/2017 | Actualizada ás 08:45\nNon hai dúbida posible. A popularización da fotografía dixital e as redes sociais cambiou por completo a nosa relación con esta arte. De ser un recurso limitado, ao que unicamente recorriamos cando estabamos diante dunha ocasión especial (por exemplo unhas vacacións, unha celebración como unha voda ou unha graduación académica) converteuse nalgo totalmente ubicuo. Literalmente, non podemos andar pola rúa sen estarmos seguros que acabemos convertíndonos no fondo da fotografía que toma calquera transeúnte.\nEstímase que cada día subimos a Rede uns 80 millóns de fotografías. Un cálculo aproximado do número de fotografías dixitais tomadas acada a vertixinosa cifra de 400 billóns.\nA nivel individual, a moitos de nós que somos afeccionados a tomar imaxes pásanos o mesmo, atopámonos soterrados pola nosa propia febre fotográfica. Por moita capacidade de memoria que teñan, e aínda que cada vez teñen máis xigas e tarxetas con maior capacidade, os nosos móbiles e cámaras sempre acaban ao final colapsados, incapaces por completo de tantas imaxes e vídeos que temos gardadas neles.\nImaxes que moi a miúdo acaban nun disco duro calquera, collendo pó esquecido nun estante do faiado agardando que nos acordemos del, algo que todos sabemos non vai pasar case nunca, salvo miragre. Ou, peor aínda, borradas para sempre nun intre determinado no que necesitamos liberar megabytes de memoria do noso disco duro por algún motivo de urxencia.\nResulta moi curioso e motivo para a reflexión, a fotografía, que naceu da necesidade do ser humano por conservar recordos tanxíbeis das súas experiencias visuais, convertese deste xeito nunha arte case por completo efémera, cuxa vida útil non se prolonga máis aló do tempo que tardamos en pulsar o botón do noso trebello para tomar a imaxe e os segundos que gastamos mirando na pantalla do noso dispositivo o resultado.\nCorremos así o risco de perder imaxes que poden ser, co paso do tempo, moi valiosas para a nosa propia imaxe. Un bo xeito de evitar esta posible perda e facelas parte da nosa vida diaria é dar o paso súa impresión en soportes non convencionais.\nTemos que ter en conta que o tradicional álbum de fotos é un obxecto que vai camiño ser exclusivo dos museos. Debemos ser sinceiros con nós mesmos e preguntarnos, se non temos tempo de mirar os centos e centos de fotos que temos na memoria no móbil, imos ter tempo de buscar nos andeis o albume de fotografías de hai tres anos?\nA tendencia agora é imprimir as imaxes en soporte como tazas personalizadas baratas. Dende cantidades moi pequenas, aproximadamente uns 7 euros ou menos, podemos personalizar a nosa taza do almorzo ou da oficina coa imaxe que queiramos. A fotografía do noso fillo, unha reunión de amigos, a nosa personaxe de cómic favorita … calquera recurso pode valer para alegrar un pouco un dos obxectos que temos máis preto de nós no día a día.\nOutra opción para evitar que as nosas fotografías se esfumen no esquecemento é encargar un foto lienzo barato. En menos de 24 horas podemos ter a nosa imaxe favorita convertida nun cadro listo para colgar en calquera lugar.\n2 Alberto Sanjuan\no que se pode facer agora en fotografia cun movil non ten fin cun bo editor de imagenes aplicaciones fotos\nOutra opción para evitar que as nosas fotografías se esfumen no esquecemento é encargar un foto lienzo barato. En menos de 24 horas podemos ter a nosa imaxe favorita convertida nun cadro listo para colgar en calquera lugar. comprar camisetas de futbol baratas


Os escaparates dos establecementos de Redondela énchense de mensaxes de agradecemento - Comarcas na Rede\nHomeComarcasRedondelaOs escaparates dos establecementos de Redondela énchense de mensaxes de agradecemento\n“En tempos de pandemía xorden boas iniciativas que nos gusta destacar”, asegura a Asociación de Empresarios de Redondela. E unha boa iniciativa é, sen dúbida, a cadea de agradecementos aos clientes que enchen os escaparates dos establecementos de Redondela.\nLuisa Hermida e xerente do establecemento de moda W52, localizado nunha das rúas mais céntricas de Redondela, na rúa José Regojo. Os seu grandes escaparates apareceron un día decorados cunha fermosa frase de agradecemento á clientela “Gracias a ti, por confiar en el comercio local en estos momentos tan complicados. Mil Gracias Redondela”.\nAs habilidades de Luisa empregando a técnica de lettering conquistaron as miradas de clientes e de outros comercios e Luisa comezou a replicar a mensaxe nun e noutro escaparate ata que case perdeu a conta. Agbora xa son máis de 50 os establecementos que contan con esta singular mensaxe e a cadea de agradecementos non para.\nE é que Luisa, ao igual que os resto de compañeiros, comerciantes, hostaleiros e profesionais que dan vida as nosas vilas queren dar as grazas aos clientes que están a confiar no comercio local.\nDesde a Asociación de Empresarios de Redondela “non temos máis de apoiar e difundir iniciativas como estas de contribúen a un comercio local mais forte e unido”, afirman. “A confianza recuperación da confianza no pequeno comercio é vital nun momento como o actual é vital para a recuperación e dende as asociacionismo comercial e empresarial seguiremos traballando por poñer en valor a vocación de servizo que no pequeno comercio sempre estivo aí. Grazas a ti Luisa!”, conclúe a Asociación de Empresarios.


A USC oferta os graos de Biotecnoloxía, Criminoloxía e Paisaxe para o curso 2018/19 - Nós Televisión\nA USC oferta os graos de Biotecnoloxía, Criminoloxía e Paisaxe para o curso 2018/19\nA súa implantación será progresiva e haberá 50 prazas dispoñíbeis para cada un deles\nA Universidade amplía os seus horizontes. Dende o vindeiro curso 2018/19, a USC ofrece tres novos graos ao seu alumnado: Biotecnoloxía, Criminoloxía e Paisaxe. Nun acto celebrado hoxe no pazo de Fonseca, o reitor, Antonio López, e os decanos das facultades implicadas anunciaron a nova oferta. No caso de Biotecnoloxía, trátase dunha disciplina que permitirá aproveitar “novas oportunidades” no mercado laboral.\nPor outra banda, Criminoloxía pasa de ser un Diploma Superior a un grao universitario, debido á súa demanda “crecente e sostida”.\nAsí e todo, a Universidade de Santiago de Compostela e a da Coruña serán pioneiras ao ofertar o primeiro grao interuniversitario de Galicia. Será o de Paisaxe, e se impartirá no campus de Lugo e o coruñés.\nAsí e todo, implantarase tamén a partires de setembro un grupo en inglés de primeiro curso do grao de Química.\nArtigo anteriorConcentración anti-machista en Vigo, 20/06/2018\nSeguinte artigoAs bandas de Santiago e da Coruña únense no Día Europeo da Música


O BNG levará unha iniciativa ao Parlamento para mellorar a cobertura de telefonía na zona de O Veral e Sta. Mª Alta - Xornal de Lugo\nA Deputación publica as condicións para adquirir os terreos da Residencia da Pontenova\n• Concentración contra a sentencia de “La Manada”\n• Un informe indica que a retirada de xestión das residencias a Suplusa non se axusta a dereito\n• 250 rapaces participarán no I Memorial Carlos Pérez Castelao na Fonsagrada\nXunta de GaliciaParlamento GalegoConcello de LugoBNGOlalla RodilO VeralSanta María AltaVal do Mera\nA parlamentaria do BNG, Olalla Rodil, reclama no Parlamento galego medidas efectivas para corrixir as deficiencias técnicas que impiden á veciñanza das parroquias de O Veral, Stª Mª de Alta e todo o Val do Mera no concello de Lugo, ter acceso á telefonía móbil e a internet xa que considera que é unha necesidade para dotar ao rural dos servizos necesarios.\nRodil atribúe esta problemática ao “desinterese do Goberno galego por dar solucións a estas carencias no rural e promover a necesaria fixación de poboación neste medio”. Para Olalla Rodil, “falta unha aposta decidida para facilitar un acceso óptimo a estes servizos pese as repetidas solicitudes da veciñanza nunha zona do concello moi próxima á capital e que sorprendentemente carece de cobertura para a telefonía mobil e o internet”, indicou.\nA parlamentaria do BNG lembrou as queixas veciñas e sinalou que xa se fixeron as oportunas reclamacións ante as operadoras “por eso entendemos que o goberno galego debe tomar cartas no asunto para solventar esta situación o antes posible”.\nA parlamentaria concluíu que o Goberno galego debe estar para velar pola igualdade para todos e todas sen importar onde vivas e, neste sentido, non se pode ter menos posibilidades e menos calidade de vida por residir no rural.\nComezan as actividades medioambientais gratuítas nas Insuas do Miño\nO PP reproba en solitario ao Presidente da Deputación\nConcentración contra a sentencia de “La Manada”\nUn informe indica que a retirada de xestión das residencias a Suplusa non se axusta a dereito\nMuimenta, preparada para a Festa da Filloa


Comercial Becani – En Bergondo Mellor\nAlmacenaxe, loxística e distribución\nImprenta, distribución de libros e revistas\nMaquinaria Industrial (Venda, alquiler e fabricación)\nObras e Construción\nVenda ao por menor\nPolígono de Bergondo\nContacto e inscricións\nPolígono Industrial de Bergondo, Calle de la Parroquia de Moruxo - Parcela B47, Bergondo, A Coruña, 15165 Spain\nFabricación a medida de productos respaldados por marcas como Manuli y SKF. Suministros industriales en general.\nMarnova CoruñaGranitos Decorativos S.L.\nEnderezo: Polígono Industrial de Bergondo, Calle de la Parroquia de Moruxo - Parcela B47\nTeléfono: 981 98 65 61\nEstrada A Coruña, 12\nTelf. 981 79 12 52\nFax 981 79 42 33\nConcello de Bergondo. | Aviso legal e privacidade\nSe a túa empresa non está no directorio ponte en contacto con nós e achega os teus datos para engadila.\nSe observas algún dato incorrecto na túa ficha, tamén podes contactar con nós.\nCorreo electrónico: enbergondomellor@gmail.com\nTeléfono: 981 79 12 52, ext. 3\nResponsabilidade sobre a información\nO Concello ofrece esta web para facilitar o acceso público á información da que dispón e á información que outras institucións municipais queiran facer pública a través da mesma. Neste último caso, o Concello non se fai responsable da exactitude e actualización da información que se ofrece ou á que dende esta web se remita. De igual xeito, o Concello non se fai responsable da utilización indebida que terceiras persoas fagan da información contida nesta web.\nEn calquera caso, o Concello pón a disposición dos usuarios a dirección de correo electrónico correo@bergondo.es para que poidan manifestar as súas queixas ou comentarios en relación cos contidos que se faciliten a través da web, que serán debidamente atendidos, corrixíndoos inmediatamente naquelas situacións que representen un perxuizo, non respondan á verdade ou supoñan ofensa para algunha persoa ou colectivo.\nEn cumprimiento do disposto na Ley Orgánica 15/1999 de 13 de Decembro, de Protección de Datos de Carácter Persoal (LOPD), cuio obxecto é garantir e protexer, no que concerne ao tratamento dos datos personais, as liberdades e dereitos fundamentais das persoas físicas, e especialmente da súa honra e intimidade persoal, informámoslles de que:\n1. Os datos de carácter persoal recollidos na web inclúense en ficheiros protexidos e con acceso exclusivo. Na súa calidade de propietario, o responsable destos ficheiros é o Concello de Bergondo, con CIF P1500800F e domicilio social en Ctra. Coruña-Ferrol, 12, 15165 Bergondo -A Coruña.\n2. O Concello de Bergondo conta coa autorización expresa para a publicación destos datos. Asimesmo, garantiza a seguridade dos mesmos co fin de evitar a súa alteración, perda, tratamento e acceso non autorizado. Para iso adotáronse as medidas técnicas e organizativas necesarias.\n3. O interesado poderá, en todo momento, exercitar os dereitos reconñecidos na LOPD, de acceso, rectificación, cancelación e oposición. O exercicio destos dereitos poderá realizase a través do correo correo@bergondo.es Tamén poden exercitarse estos dereitos nos termos que a normativa aplicable establece.\nUtilizamos cookies para asegurar que damos a mellor experiencia ao usuario no noso sitio web. Prema en "aceptar" para aceptar as cookis ou en "rexeitar" para evitar que ser carguen as cookies obrigatorios.AceptarRexeitarPolítica de Cookies\nPodes anular o teu consentimento en calquera momento usando o botón de anular consentimento.Anular consentimento


COMUSYS - Campañas de publicidade Real Time Bidding\n/ Poxas publicitarias en tempo real\nO real time bidding, como indica o seu nome en inglés, é un sistema de compra de publicidade en liña baseado en poxas en tempo real. Este sistema automático de compra de espazos de publicidade en liña permite participar nunha poxa para gañar impresións nos diferentes espazos tanto en páxinas web, móbil ou apps, nas que se atopa o público obxectivo.\nA principal diferenza coas poxas convencionais ou compra convencional de publicidade display, é que mentres na compra tradicional cómprase ou póxase por paquetes de impresións, por exemplo, CPM (Custo por mil impresiones) co Real Time Bidding a poxa faise por cada impresión única, e todo se produce en milisegundos.\nO RTB é un tipo de compra de publicidade programática, concretamente é un modelo de compra de impresións utilizando un sistema de poxas CPM en tempo real, mediante o que se decide que anunciante adquire cada espazo. Neste modelo de compra publicitaria están presentes moitos axentes en cada transacción, tanto ao lado da demanda como da oferta: anunciantes, axencias, ad exchanges, DSP (Demand Side Platform), trading desk, SSP (Supply Side Platform)...\nUtilizamos diferentes modelos de facturación, principalmente CPM, pero existen campañas particulares como CPO, CPC...\nCreamos todo tipo de formatos integrais que inclúen formatos especiais ou imaxe-texto con optimización dos obxectivos de rendemento.\nCalidade do sistema\nUsamos plataformas SSP de calidade probada e líderes no mercado, así como as plataformas DSP para a compra programática.\nDefinimos o alcance que se quere abarcar, para orientar as campañas a diferentes dispositivos de Internet ou teléfonos móbiles.\nEnfocamos as campañas segundo diversos criterios como xeolocalización, a canle no que queremos mostrar a publicidade ou os tramos horarios.\nDefinimos os medios nos que se quere mostrar a publicidade e aqueles dos que se quere excluír expresamente con listas brancas e negras.


AXENDA | Sen plans para esta fin de semana? Velaí algunhas propostas de lecer\nCine, música e gastronomía para toda a familia\nMaría D. 12:26 do 10 de setembro de 2021\nSegunda fin de semana de setembro coa rutina xa instalada e co verán case de despedida. Aínda así, velaí tedes algunhas propostas contra o aburrimento nestas vindeiras xornadas, porque os días de lecer son para desfrutar! Tomade nota!\nVenres 10 de setembro:\nContinúa durante esta tarde a celebración do Festival Internacional de Curtametraxes no Auditorio municipal de Verín, coa proxección de filmes de tres das categorías a concurso -Horizontes, A Raia 1 e Nova 3- e unha especial homenaxe a un actor, cómico e comunicador moi coñecido e querido nos nosos fogares, o ourensán Sergio Pazos. A súa ampla traxectoria avala a este profesional que participará nun coloquio co público e ofrecerá tamén un dos seus mellores monólogos.\nComo todos os días 11 de cada mes, feira pola mañá na praza da Alameda e na praza García Barbón de Verín. Segunda deste mes de setembro, onde os protagonistas son, coma sempre, os postos dos comerciantes, as polbeiras e os produtos típicos da nosa horta.\nXa pola tarde, degustación gastronómica como cada sábado de verán no 'Imos de pincho' en Laza, iniciativa que os organizadores estenderon ao mes de setembro. Por só 1,50€ e a partir das 19:30h, poderán degustar os diferentes aperitivos dos hostaleiros da zona.\nUnha hora despois, ás 20:30h, o Patio de Armas do Castelo de Monterrei acollerá en concerto ao grupo musical noiés 'Momboi' e á súa fusión de pop, rock e folk en galego. A entrada é libre e respectando todas as medidas de seguridade contra a Covid-19.\nCase de maneira simultánea, ás 21:00h, dará comezo a gran gala de clausura do Festival Internacional de Curtas en Verín, cunha retrasmisión especial deste medio para todos vostedes. Moi atentos ás nosas redes sociais! Durante a gala anunciaranse as curtas gañadoras do certame en cada unha das categorías. Continuará tamén o servizo de foodtruck nos exteriores do Auditorio.\nQuenda para os máis cativos coa fin de festa do FIC. A partir das 18:00h, proxección da película de animación de Disney, 'Fantasía', estreada no ano 1940, e que vai mergullar a toda a familia nun ambiente teatral mentres soan fragmentos de pezas de música clásica.\nAo remate, ás 21:00h, o palmarés do FIC Vía XIV 2021 será proxectado, de balde, no Auditorio para todos aqueles interesados en visionar as obras gañadoras.\nCultura música cine fin de semana Eventos axenda cultural


Antropoloxía visual dunha sociedade confinada | Museos de Galicia\nDo 3 de decembro do 2020 ao 1 de marzo do 2021 Antropoloxía visual dunha sociedade confinada\nProfesionais da fotografía plasman a súa visión sobre o confinamento.\n"Antropoloxía visual dunha sociedade confinada" é unha exposición creada polo Museo Etnolóxico de Ribadavia que viaxa agora ao Museo do Castro de Viladonga. Tal como indica o seu nome, o seu fío condutor non é outro que a recente crise sanitaria que supuxo un cambio nas nosas vidas. A pandemia da COVID-19 é dobre referencia para esta mostra, xa que, ademais do seu contido, é a primeira que se abre ao público neste museo tras o período de confinamento, un intento como outros de recuperar a ansiada "normalidade" volvendo aos espazos públicos.\nO título da exposición é ilustrativo das súas intencións: "Antropoloxía visual dunha sociedade confinada", que reflexiona sobre o impacto social a través das fotografías de Agostiño Iglesias, Brais Lorenzo, Miguel Muñíz, Miguel Riopa, Mónica Vila Ferreirós, Óscar Corral, Óscar Pinal, Rosiña Rojo e Santi M. Amil e os vídeos realizados por Ainhoa Viñuela Don e Blanca Selas Chao.\nO confinamento decretado polo estado de alarma debido á pandemia da COVID-19 ten sido unha das experiencias colectivas maiores polas que ten pasado a nosa sociedade. Un período de espazos públicos baleiros, estradas sen circulación, enterros sen acompañamento... Todo isto comportou unha alteración de boa parte das nosas formas de sociabilidade. A través das imaxes tomadas por profesionais gráficos que mantiveron a súa actividade durante aquel período, ofrécese a posibilidade de reflexionar sobre o impacto social provocado pola COVID-19. Está concibida como unha mostra itinerante que se levará tamén ao Museo do Pobo Galego.


De la Serna defende o veto á AP-9 ante as críticas de En Marea polo "espolio" de Audasa\nPublicado 14/02/2018 11:26:32CET\nO ministro responde na sesión de control á deputada Alexandra Fernández\nMADRID / SANTIAGO, 14 Feb. (EUROPA PRESS) -\nO ministro de Fomento, Íñigo de la Serna, defendeu este mércores o veto do Goberno a que o Congreso tramite unha iniciativa do Parlamento galego para traspasar á Xunta a titularidade da autoestrada AP-9 asegurando que non se incorre nunha "discriminación" cara a esta comunidade e recalcando que o Executivo impediu o debate da iniciativa porque suporía un incremento orzamentario de 4.000 millóns de euros.\nDe la Serna respondeu así, na sesión de control ao Goberno no Congreso, ás críticas da deputada de En Marea Alexandra Fernández, que acusou ao Goberno de formar xunto á concesionaria Audasa un "tándem do espolio".\nO titular de Fomento defendeu que de acordo á Constitución vótase a favor de que unha estrada da rede estatal siga pertencendo ao Estado, e afirmou que iniciativas como a transferencia da titularidade da AP-9 teñen que ter a "garantía" de que son "viables" desde o punto de vista orzamentario e non contravenir a Constitución nin o regulamento da Cámara.\nO pasado ano, os grupos con representación no Parlamento galego, PPdeG, En Marea, PSdeG e BNG, aprobaron por unanimidade unha proposición de lei para debater no Congreso a transferencia da AP-9, ante o cal o Goberno exerceu a súa capacidade de veto.\nDe la Serna reivindicou a posta en marcha dun grupo de traballo conxunto entre Fomento e a Xunta, no que se tomaron medidas como a bonificación no tramo da peaxe entre O Morrazo-Vigo e A Coruña-A Barcala. Tamén puxo en valor as últimas infraestruturas inauguradas na comunidade, como a ponte de Rande.\nBLANQUEAN Os INTERESES DA CONCESIONARIA\nPola súa banda, Alexandra Fernández acusou ao PP de facerlle o "traballo sucio" e "blanquear os intereses" de Audasa, a concesionaria da AP-9, asegurando que esta se atopa fóra do control público. Fernández sinalou que a AP-9 é a autoestrada que sendo das máis rendibles, cun 50 por cento de beneficio, é das que maior prazo concesionario ten, até 2048, e experimentou catro subidas nas súas tarifas nos últimos meses.\nPor iso, relacionou a PP e a Audasa, asegurando que forman "o tándem de espolio en Galicia", e criticou ao Goberno por "cargarse" o principio de autonomía do Parlamento de Galicia, "coa complicidade" do presidente da Xunta, Alberto Núñez Feijóo.\n"Cando vostedes boicotean esta iniciativa polo único medo a perder unha votación están a reducir ambas as Cámaras a unha farsa, e de paso, tratan de ocultar o espectáculo bochornoso que terían que dar os deputados galegos do PP votando no Congreso a favor de Audasa", subliñou.\nAlcoa anuncia o peche da súa planta da Coruña, con 369 traballadores\nO efecto do Brexit notarase en Galicia sobre todo en téxtil, pesca e servizos\nMorre un home en Baleira (Lugo) ao envorcar o vehículo no que viaxaba\nQueda libre e investigado por furto o home que tentou levar unha saca con 250.000 euros en Vigo


Escocia segue a votar nacionalista - Xoán Antón Pérez-Lema - Diario de Arousa - Las noticias de Vilagarcía, O Salnés, O Barbanza y Ulla-Umia.\nMoitos comentarios xurdidos en Londres e Madrid afirman o fracaso case catastrófico dos nacionalistas escoceses do Scottish National Party (SNP) nas eleccións británicas últimas.\nO Reino Unido elixe en circunscricións uninominais (o que gañe por un voto leva o escano) 650 deputados, dos que Escocia achega 59. Nas eleccións do 2015 o SNP obtivo 56 sobre 59, cun 50% de votos, mentres que agora obtivo só 35 (60% dos escanos escoceses), cun 37% de votos. Se a isto lle engadimos que Angus Robertson, vicelíder do partido e Alec Salmond, anterior first minister perderon cadanseus escanos fronte a conservadores escoceses, indubidábelmente a perda relativa foi importante e xustifica a chamada á análise demorada e ao control de danos da líder nacionalista e first minister Nicola Stugeon .\nMais os resultados do 2015 foron absolutamente excepcionais.O propio xornal nacionalista “The National” recoñeceu que mesmo eran freakies. Nas anteriores estatais de 2010 o SNP quitara só 6 escanos. O que ocorreu nas eleccións xerais do 2015 foi que o SNP nucleou todo o voto afirmativo do referèndum do 2014 e unha fracción do negativo, recollendo o anoxo da maioría da cidadanía coas promesas incumpridas dos tres partidos dun incremento substancial da autonomía se a cidadanía votaba NO. Xa que logo, foi o propio electorado laborista, conservador ou lib dem quen non acodiu votar ou prestou o seu apoio ao SNP, diante do desprestixio xeral en Escocia das opcións unionistas.\nNestes dous anos o Partido Conservador Escocés, liderado por Ruth Davidson, muller contraria ao Brexit, de orixe obreira e que confesa abertamente a súa homosexualidade, soubo darlle canle á expresión política de sectores sociais que temen máis a independencia ca o Brexit até acadar o 28% dos votos o xoves pasado. Por outra banda, a progresión de Corbyn mobilizou parte do voto de centro-esquerda escocés a prol dos laboristas, nunhas eleccións en clave bipartidista no que o que se xogaba nos últimos días era se ía gobernar Theresa May ou Jeremy Corbyn.\nXa que logo, o resultado acadado polo SNP na Escocia non foi ningunha catástrofe, senón a clara concreción de que, mesmo nunhas eleccións en clave estatal e bipartidista, a maioría relativa dos votantes escoceses segue a votar escocés.\nvotar nacionalista escocia segue


TISKEN Xaboeira&ventosa - IKEA\nA serie TISKEN permite telo todo á man e non require facer buratos nas paredes. As ventosas adhírense ben ás superficies de vidro e ás baldosas. Ler máis\nComo se pode desmontar, resultarache fácil limpar a xaboeira.\nPara fixares este produto non precisas ferramentas. Só o tes que apertar contra a parede logo de limpala.\nPara quitalo, mete unha tarxeta de crédito (ou similar) entre a ventosa e a parede. Non deixa buratos nin marcas.\nAs ventosas adhírense perfectamente a superficies lisas como o vidro e os azulexos.\nÉ ideal para gardar xabón, pero tamén xoias e outros obxectos pequenos que desaparecen con facilidade.\nSó se adhiren a superficies lisas como vidro, espello ou azulexo.\nPara asegurar mellor adherencia, limpa a superficie antes de poñer a ventosa.\nResiste ata 3 kg.\nCombina con outros produtos da serie TISKEN.\nTapa/ Estrutura/ Xaboeira/ Escorredoiro:\nLongo: 18 cm\nPor que ao final as ventosas despéganse sempre? Este feito impactounos tanto, que estudamos o funcionamento dunha ventosa e comprobamos que pequenas mostras de sucidade ou de cal que apenas ven permiten que o aire pase, mesmo en azulexos lisos. Por iso para a serie TISKEN buscamos un material de caucho que se adhire mellor e enche as pequenas irregularidades da parede. Agora xa o ruído do bote de champú que cae ao chan non che espertará en metade da noite.\nMáis TISKEN serie\nMáis Accesorios de ducha


Ari, o cazador de dragóns de Xulia Vicente\nCDN / A ilustradora cariñesa Xulia Vicente volve ás librerías cun novo cómic, Ari, cazador de dragones, unha historia de heroes antigos, de aventuras e fantasía que será presentado o venres 8 de xullo en Alita Cómics (Orzán, 94, A Coruña), a partir das 19.30 horas. Xulia Vicente comparte autoría neste caso co guionista Manuel Gutiérrez.\nEn Nilak, un mundo agonizante, ou tes a sorte de montar dragóns ou tes que combatelos. Para Ari, un mozo cazador, non hai besta que se lle resista, ou iso cría, até que o encontro cunha estraña xinete e o seu dragón muda a súa vida para sempre. Interpoñéndose entre el mesmo e o deslumbrante sol, un xigantesco dragón montado por unha sentinela Skayr bótase enriba de Ari. Nin os dentes e garras do réptil nin a lanza do xinete amedrentan ao rapaz, que unicamente necesita as súas espadas e a súa coraxe.\nUnha historia en soidade\nA historia de Ari, igual que a dos grandes heroes antigos, comeza en soidade, cos pés ben asentados e os brazos listos para a batalla na afastada terra de Ukka. E coma nos mitos, o protagonista vese obrigado a alzarse contra opresores e conspiradores guiando aos parias e os exiliados cara a liberdade.\nPero nesa loita, Ari busca algo máis: a súa propia orixe e o motivo da súa existencia. Sen embargo, hai pedras que non se deben levantar e preguntas que non se deben facer, pois baixo as primeiras e tras das segundas pódense agachar seres ponzoñentos.\nAri, cazador de dragones é un cómic de aventuras e fantasía, de batallas e heroes, de mundos novos e de seres extraordinarios. Un oasis de épica onde o lector pode deixar correr a súa imaxinación dando caza a xigantescos réptiles ou cercando castelos.\nA historia trata ao lector como un personaxe activo e permítelle atar fíos e facer cábalas sobre o seu desenvolvemento. O relato, como parte que é dunha triloxía, deixa argumentos intelixentemente ocultos a plena vista que reforzan o papel do lector.\nUn relato intelixente\nManuel Gutiérrez ao guión presenta un relato intelixentemente narrado froito de quen coñece moi ben o seu oficio. Consegue que a crónica de Ari sexa trepidante ata a súa última páxina e deixa entrever sombrías pasaxes polas que asoman novas historias que aumentan o ritmo e a tensión épica.\nXulia Vicente fai súa a historia desde a primeira ilustración. Cun traballo potente, cheo de matices e movemento que denotan o bo quefacer da autora, introdúcenos de súpeto nun novo universo. Non se concibe que poida haber outro Ari, nin outro Mirkyr máis que o que nos mostra esta obra.\nNada na vila de Cariño, Xulia Vicente inicia os seus estudos artísticos no bacharelato e continúa en Belas Artes na Universidade Politécnica de Valencia, que vén de rematar en 2015. Participa en diversos fanzines, coma o Arrós Negre, Compota de manatí ou Lis en Fleur, e coordina o fanzine Sacoponcho.\nPublica o seu primeiro libro-novela gráfica Anna Dédalus: El misterio de la mansión quemada, xunto con Miguel Ángel Giner Bou e Núria Tamarit en 2015, e ao ano seguinte edita con La Cúpula Duerme pueblo, outra vez xunto a Núria Tamarit. Algunhas das súas historietas acadaron premios coma o Benito Losada (2013) ou o Concurso de Benimaclet (2013).\nGuión: Manuel Gutiérrez\nDebuxo: Xulia Vicente\nCor. Cartoné. 50 páxinas\nXuño 2016. 14 euros\nPor Coruña Magazine| 2016-10-15T11:58:30+00:00\t06-07-2016|Ilústrate|0 Comentarios


O PP impide no Parlamento a equiparación do trato fiscal dos pensionistas emigrantes retornados - PSdeG-PSOE\nInicio Novas O PP impide no Parlamento a equiparación do trato fiscal dos pensionistas emigrantes retornados\n01.10.2014 32641281A Carmen Gallego, PARLAMENTO DE GALICIA, pensionistas emigrantes 0\nCarmen Gallego advirte que un pensionista con ingresos de 1.200 euros netos está exenta de declarar, mentres un pensionista emigrante con 900 euros e dous pagadores si ten que declarar e pagar.\nA portavoz de Política Social do Grupo Socialista, Carmen Gallego, cualificou de “indecente” que o PP teña rexeitado hoxe a proposta socialista para equiparar o trato fiscal dos pensionistas emigrantes retornados co resto dos pensionistas galegos.\nA deputada socialista advertiu que, mentres unha persoa que perciba 1.200 euros netos está exenta de declarar, un pensionista emigrante retornado que cobre 900 euros si que está obrigada por ter dous pagadores está obrigada a presentar a súa declaración e pagar. Os socialistas galegos reclamaron hoxe a equiparación das tributacións e da renda mínima exenta dos pensionistas con mais dun pagador coas que teñen un só pagador.\nEsta diferenza de trato fiscal constitúe o cerne da campaña da Axencia Tributaria para impoñer sancións e intereses de demora aos pensionistas emigrantes retornados que non declararon a súa pensión por non ser informados debidamente. Alertou que malia o acordo unánime do Parlamento en contra destas sancións, o certo é que hai unha parte importante do acordo incumprida, nomeadamente no caso os convenios con terceiros países.\nGallego advertiu que malia que o goberno ten anunciado a devolución das sancións, o certo é que a Axencia Tributaria, que iniciou de oficio os expedientes, obriga a que sexan os pensionistas os que inicien un novo expediente para obter as devolucións. Ademais, engadiu, hoxe continúan a chegar notificacións do cobro de intereses de demora e das ditas sancións.\nAdemais, denunciou unha nova discriminación por parte do goberno central, que agora obriga a pagar os ditos intereses e sancións aos pensionistas que tiveran un seguro privado, en moitas ocasións imposto no propio contrato de traballo no estranxeiro.\nArtigo anterior\tO Goberno galego debe defender as demandas dos reitores fronte a Wert Artigo seguinte\tA implantación "atropellada e trapalleira" da FP Básica "só quere tapar as estatísticas de fracaso escolar"


Premio da Cultura Galega para o proxecto Apego, de selo carballés\nEn representación dos 30 concellos hoxe participantes na iniciativa, foi recollido onte o galardón na gala da Cidade da Cultura, en Santiago\nCarballo / La Voz 13/12/2017 05:00 h\nA Cidade da Cultura de Santiago acolleu onte a gala de entrega dos Premios da Cultura Galega, outorgados pola Xunta, e nos que, na categoría de Lingua, o galardón foi parar ao proxecto Apego. A iniciativa, con tres anos de percorrido, naceu na factoría de ideas do curso de verán de dinamización lingüística que se celebra en Carballo. Apego ten como fin incentivar e facilitar a socialización en galego das nenas e os nenos desde a primeira infancia. Hoxe en día, é desenvolvido dende os servizos de normalización lingüística de 30 concellos galegos, e ademais con recoñecido éxito, tal e como amosa o nivel de asistencia das moitas actividades programadas en Carballo, así como o grao de implicación familiar. Na gala de onte , con representantes dos municipios todos, estiveron, pola banda de Carballo, o alcalde, Evencio Ferrero, e mais o técnico de normalización lingüística, Nel Vidal.\nNon será este o único recoñecemento que Apego reciba esta semana, en tanto que tamén resultou merecedor do Premio Rosalía de Castro de Lingua da Deputación da Coruña: a entrega será mañá, ás 17.00 horas, en Bergondo.\nCarballo municipio Bergondo Ciudad de la Cultura Normalización lingüística Diputación de A Coruña


Concello do Barco : Aprobado o prego de condicións para o servizo de recollida de lixo\nAprobado o prego de condicións para o servizo de recollida de lixo\nO pleno da Corporación do Concello de O Barco aprobou o prego de condicións para a contratación do servizo de recollida de lixo e limpeza viaria. Este é un dos concursos máis importantes nos últimos anos no concello. O presuposto base de licitación é de algo máis de 838.000 euros anuais, e a duración da adxudicación é de 10 anos.\nO prego de condicións será publicado nuns días no DOGA, e a partir dese momento as empresas interesadas disporán dun prazo de 26 días para a presentación de ofertas. Na mesa de contratación estarán todos os grupos políticos da Corporación, e se calcula que a adxudicación podería resolverse a finais deste ano 2008. Na elección da empresa teranse en conta máis as melloras no servizo que se propoñan no seu proxecto, que as posibles baixas no prezo do mesmo.\nPara máis información, ir a: Perfil del contratante


Pantallín visita Educación Infantil: XUNTOS POLA PAZ!!!\nDÚAS COMUNIDADES, UNHA REALIDADE: XUNTOS POLA PAZ!!!\nCEIP. RÍA DE VIGO - CEIP. CASTELAO (NAVIA)\nO pasado venres, 3 de febreiro de 2012, celebramos na nosa escola o Día da Paz; pero non estivemos nós soamente, acompañáronnos os nenos, nenas, mestres e mestras do CEIP. Castelao de Navia para compartir esta xornada as dúas Comunidades unidas nunha soa realidade: XUNTOS POLA PAZ!!!\nA mañá se presentaba moi fría... ás 10:45 todo o alumnado do colexio baixou cara o patio á espera dos nenos e mestres do CEIP. Castelao. Cando chegaron, formamos no patio da escola uns enormes círculos collidos das mans e bailamos todos xuntos a canción "O xogo da carrasquiña", que poderedes atopar no CD "Na punta do pé"\nDous nenos do Ceip. Ría de Vigo foron os encargados da lectura de benvida mentres o resto esperabamos nos círculos para bailar.\nCando rematamos a canción, comezamos coa distribución dos grupos de xogos: pintacaras, pasar o río, o paracaidas, apertas musicais, obradoiro de contos, os sacos,...\nPasámolo moi ben e compartimos risas e xogos con nenos e nenas doutra escola...\nAo rematar os xogos, disfrutamos dunha merendola: bocata de pan con chocolate, zume de froitas e rosca.\nOs nenos e nenas do Ceip. Castelao foron os encargados de ler o manifesto pola Paz e, todos xuntos, bailamos a canción "Amiguiños todos"; por outro lado, o neno de maior e menor idade de cada colexio dirixiuse as escaleiras do patio para proceder á solta da pomba da Paz...\nPara ver a totalidade das imaxes, poderedes acceder ao Álbum Picasa da ANPA do cole. Aquí vos deixamos a ligazón:


MT807C - Sorteo de permisos en coutos de pesca fluvial (Modalidade inclusión nun grupo). - Sede Electrónica - Xunta de Galicia\nMT807C - Sorteo de permisos en coutos de pesca fluvial (Modalidade inclusión nun grupo).\nConvocatoria 2017 Prazo pechado: 24/10/2017 - 20/11/2017\nO obxecto destas normas é adxudicar mediante sorteo os permisos de pesca fluvial en coutos para a tempada de 2018.\nEn cada servizo provincial de Conservación da Natureza realizaranse dous sorteos:\n– Sorteo de salmón: incluirá os permisos de coutos de salmón, mesmo os de pesca sen morte en coutos de salmón.\n– Sorteo de troita: incluirá os permisos de troita, de reo, de pesca intensiva e aqueles de pesca sen morte non incluídos no sorteo anterior.\nInicio do período de presentación de solicitudes: ao día seguinte da publicación desta resolución no DOG, ás 9.00 horas.\nLímite de presentación de solicitudes: 20 de novembro de 2017, ás 14.00 horas.\nPublicación das listaxes provisionais de persoas excluídas e admitidas: 27 novembro de 2017.\nPublicación das listaxes definitivas de persoas excluídas e admitidas: 15 de decembro de 2017.\nData de sorteo: 20 de decembro de 2017, ás 12.00 horas.\nOs resultados dos sorteos, as listaxes de participantes coa orde resultante, a data e a hora de escolla de cada participante e demais datos e normas aplicables publicaranse na páxina web https://pescafluvial.xunta.gal. O acceso á aplicación requirirá o NIF e máis o número da licenza de pesca fluvial.\nPara participar nos sorteos é preciso ser titular dunha licenza de pesca fluvial en vigor no momento de presentar a solicitude. Para o cumprimento deste requisito terán a mesma validez as licenzas autonómicas e interautonómicas de pesca fluvial.\nTeléfono: 982294514 / 982294538\nResolución do 11 de outubro de 2017, da Dirección Xeral de Patrimonio Natural, pola que se fixan as normas dos sorteos e da venda de permisos de pesca en coutos para a tempada 2018 (DOG nº 201 do 23 de outubro de 2017).\nResolución do 8 de novembro de 2017, da Dirección Xeral de Patrimonio Natural, pola que se modifica a Resolución do 11 de outubro de 2017 pola que se fixan as normas dos sorteos e da venda de permisos de pesca en coutos para a tempada 2018 (DOG nº 219 do 17 de novembro de 2017).\n24/10/2017 - 20/11/2017\nDesde o día seguinte da publicación desta resolución no Diario Oficial de Galicia, ás 9.00 horas ata o día 20 de novembro de 2017, ás 14.00 horas.\nPara cada sorteo poderán presentarse solicitudes para participación en grupo, cun máximo de tres solicitantes por grupo.\nAs solicitudes en grupo requirirán unha persoa responsable do grupo que presente unha primeira solicitude en que identifique, no punto correspondente, as demais persoas participantes. Esta primeira solicitude formularase conforme o procedemento administrativo MT807B (anexo I desta resolución). Posteriormente, quen forme parte dese grupo deberá presentar a solicitude regulada no procedemento administrativo MT807C (anexo II desta resolución) cos datos que nel se requiren.\nCada participante só poderá figurar nunha solicitude nun grupo para cada un dos sorteos.\nAs solicitudes presentaranse preferiblemente por vía electrónica a través dos formularios normalizados dispoñibles na sede electrónica da Xunta de Galicia (https://sede.xunta.gal).\n1) Para a tramitación deste procedemento consultaranse automaticamente os datos do DNI ou NIE das persoas solicitantes.\nNo caso de que as persoas interesadas se opoñan a esta consulta, deberán indicalo no cadro correspondente habilitado nos formularios de inicio e achegar os documentos.\nExcepcionalmente, no caso de que algunha circunstancia imposibilite a obtención dos citados datos, poderase solicitar as persoas interesadas a presentación dos documentos correspondentes.\n2) No caso de que un mesmo NIF conste en varias solicitudes para un mesmo sorteo, anularanse as máis antigas, prevalecendo sempre a última data de rexistro de entrada, telemática ou presencial. No caso de solicitudes en grupo, as anulacións afectarán unicamente aqueles NIF repetidos. Non se considerarán duplicidades cando as solicitudes presentadas teñan por obxecto diferentes sorteos.\nA sede electrónica da Xunta de Galicia ten á disposición das persoas interesadas unha serie de modelos normalizados para facilitar a realización de trámites administrativos despois da presentación das solicitudes de inicio. Estes modelos presentaranse por medios electrónicos accedendo á carpeta do cidadán da persoa interesada dispoñible na sede electrónica da Xunta de Galicia. Cando as persoas interesadas non resulten obrigadas á presentación electrónica das solicitudes, tamén poderán presentalos presencialmente en calquera dos lugares e rexistros establecidos na normativa reguladora do procedemento administrativo común.\n2021/1 2020/2 2020/1 2018/2\nNomeamento de Vixilante xurado de pesca fluvial e Renovación anual.\nDevolución de taxas en materia de pesca fluvial.\nProcedemento xenérico en materia de pesca fluvial.


30 de xaneiro Día Escolar da Non violencia e a Paz. Os nosos corazóns latexan pola paz.\nEsta mañán os alumnos de infantil e primaria fomos á Casa da Cultura, onde nos esperaba a concelleira de cultura, a colgar follas cos nosos desexos de paz para todos. E quedou así de bonito\nEste muro de palabras que construen a PAZ realizado entre todo o alumnado de primaria coa colaboración dos seus titores quedou ben bonito. Noraboa a todos/as. AGORA SÓ NOS QUEDA FACELAS REALIDADE.\nO próximo 30 de xaneiro celébrase o Día escolar da paz e a non violencia. Ese día nalgunhas escolas realízanse diferentes actividades que nos recordan o importante que é a paz e a solidaridade entre as persoas de diferente raza, cultura e relixión. Pero nós os cristiáns sabemos que a paz non só é cousa […]\nACTIVIDADES DE RINCÓN SOLIDARIO SOBRE A PAZ. Clica nas imaxes para resolvelos Sopa de letras Aforcado da paz


Fantômas (grupo musical) - Wikipedia, a enciclopedia libre\nFantômas (grupo musical)\nmúsica experimental, metal de vangarda\nFantômas é un supergrupo de metal experimental formado en 1998 en California. O nome é tirado dun personaxe de novelas moi populares en Francia durante a Primeira Guerra Mundial.\nA banda formouse cando o vocalista Mike Patton compuxo un feixe de temas despois da fin da súa anterior banda, Faith No More. Patton entón enviou as composicións orixinais aos seus amigos agardando formar un supergrupo. Eses amigos eran o guitarrista Buzz Osborne (de The Melvins), o baixista Trevor Dunn (de Mr. Bungle, a banda que Patton formou na universidade) e o batería Igor Cavalera (de Sepultura). Cavalera declinou o ofrecemento, pero recomendou a Dave Lombardo de Slayer, que aceptou a invitación.\nNo verán do 2005 a banda estivo de xira por Europa con Terry Bozzio na batería, porque Lombardo estaba de xira con Slayer. Lombardo volveu á banda para as últimas datas da xira, que rematou o 15 de setembro do 2005, porén, hai rumores de que Bozzio será o encargado da batería nun futuro álbum de Fantômas.\nO 13 de maio do 2006, Patton revelou a billboard.com que un quinto álbum de Fantômas estaba en proxecto. En novembro do 2008, Rock-A-Rolla, unha revista de música alternativa baseada en Reino Unido, revelou en exclusiva a través da súa web que a banda estaba traballando no novo álbum e procurarían lanzalo en xuño do 2009. Porén, no número de maio/xuño da revista, nunha entrevista con Greg Werckman, este afirmou que Patton aínda non comezara a gravar o seguinte álbum da banda.\nA pesar de que as súas raíces están no heavy metal, a súa música toca realmente moitos máis xéneros, e caracterízase polo seu sentido do humor. Patton rara vez canta letras convencionais coa banda, preferindo o seu propio estilo bizarro de cantar.\nAs cancións de Fantômas son acotío discordantes e sen melodía, usando moitos acoplamentos e ruído, e podería ser doadamente descrita como ruído experimental. No entanto non é unha banda pura de noise xa que ten ritmos e melodías concretas en moitos dos seus temas.\nFantômas - 1999\nMillennium Monsterwork 2000 - 2002\nDelìrium Còrdia - 2004\nMetal Archives: 1383\nTraído desde "https://gl.wikipedia.org/w/index.php?title=Fantômas_(grupo_musical)&oldid=5140486"\nA última edición desta páxina foi o 7 de maio de 2019 ás 08:59.


"Estes orzamentos do Estado afogan a Compostela" - Nós Televisión\nO grupo municipal socialista lamenta a "falta de interese" do Goberno central na capital galega\nA proposta orzamentaria presentada pola executiva de Mariano Rajoy “non ofrece solucións” para Compostela, unha cidade “esquecida” polo Estado dende a chegada do PP ao Goberno central. O voceiro municipal do PSdeG, Paco Reyes, critica unhas contas que “afogan” á cidade e deixan polo camiño moitas “promesas incumpridas” de Fomento.\nSó o PP respalda a proposta orzamentaria do Estado\nO descontento traspasa tamén as paredes do Parlamento galego. A deputada socialista Pilar Cancela non comparte a ledicia de Núñez Feijóo e cualifica os proxectos previstos para Galicia como “insuficientes”. O PSdeG súmase á corrente crítica protagonizada esta semana polo BNG e Compostela Aberta, xa que unicamente o PP local respalda os orzamentos do Estado, aínda pendentes de seren aprobados nun contexto de grande rexeitamento entre os principais partidos da oposición no Congreso, que os cualifican de “antisociais”.\nArtigo anteriorUxío Benítez será o primeiro director da Agrupación Europea de Cooperación Territorial Rio Minho\nSeguinte artigoMocidade coa lingua, 26 anos polo galego en Ferrol


Seguen a baixar os casos activos de covid pero sobe a hospitalización na área sanitaria, con 134 ingresos - Pontevedra Viva\nXoves 11 de Febreiro, 2021 ás 10:31 do Xoves 11 de Febreiro, 2021\nA Área Sanitaria de Pontevedra e O Salnés mantén a tendencia desta semana de descenso nos casos activos de covid e tamén unha diminución nos contaxios, pero polo momento non se traduce nun alivio da presión hospitalaria.\nSegundo a actualización de datos das 10.00 horas deste xoves 11 de febreiro, o Servizo Galego de Saúde informa que son 134 os pacientes positivos en coronavirus ingresados en hospitais da área pontevedresa, o que supón un aumento de 5 persoas. Ese aumento concéntrase nos ingresados en planta, que son 114 repartidos entre o Complexo Hospitalario Universitario de Pontevedra (95), o Hospital QuirónSalud Miguel Domínguez (10) e o Hospital do Salnés (9). Pola súa banda son 20 os pacientes infectados que evolucionan na Unidade de Coidados Intensivos de Montecelo.\nEn canto aos casos activos, son 78 menos os contabilizados este xoves situándose o total en 2.141. Esa baixa susténtase un día máis no elevado número de altas, ata 141, que exceden aos 63 novos contaxios detectados.\nDesde o inicio da pandemia superaron a covid 9.272 pacientes da área sanitaria, rexistrándose 135 falecementos de persoas coa infección activa. Deles cinco foron contabilizados nas últimas horas, en concreto tres homes de 53, 59 e 85 anos que se atopaban en Montecelo e dous homes de 55 e 78 anos no Hospital do Salnés.\nNas últimas 24 horas realizáronse 1.269 probas PCR, que se engaden ás 152.926 efectuadas con anterioridade.\nNa última actualización, o número de casos activos de coronavirus en Galicia é de 16.643, o que supón un descenso de 989. Por orde, as áreas con maior afectación son A Coruña con 4.673 (-179), seguida de Vigo 2.758 (-166), Santiago 2.359 (-183), Pontevedra 2.141 (-78), Ourense 1.699 (-187), Lugo 1.514 (-127) e Ferrol 1.499 (-69).\nDo total de persoas positivas, 234 están en UCI (-6) e 911 en unidades de hospitalización (-64). Ata o momento, en Galicia hai un total de 88.002 persoas que superaron a infección (+1.643)), rexistrándose 2.039 falecementos asociados ao virus, dos cales 23 foron contabilizados no último día.


bibliocarballo – bibliocarballo\n24 Abril, 2017 5 Xuño, 2017 Biblioteca Rego da Balsa de Carballo Etiquetado Concurso,ebook,Libros,libros electrónicos,novas tecnoloxías\tDeixar un comentario\n20 Abril, 2015 20 Abril, 2015 Biblioteca Rego da Balsa de Carballo Etiquetado #DíadoLibro,#DíaInternacionaldoLibro,Autorretratos fotográficos,Concurso,Fotografías,Selfies\tDeixar un comentario\nFinaliza o concurso #biblionamórame!\nQueremos agradecer a todas as persoas que participaron no concurso #biblionamórame e aproveitar para animarvos a que participedes en próximas edicións!\nGustáronnos moitísimo os vosos comentarios e sobretodo as vosas instantáneas na biblioteca!\nAdemáis grazas a este concurso moitos de vós coñecéchedes as diferentes redes sociais onde a biblioteca está presente: Instagram (@bibliocarballo), Twitter (@bibliocarballo), pero tamén Facebook (Bibliotecas de Carballo), Youtube (Biblio Carballo) ou Pinterest (bibliocarballo).\nAquí está o comentario co cancelo #biblionamórame e a fotografía que fixo gañadora a esta concursante:\nCarballo gústame, o Entroido encántame e os libros da #biblionamórame @bibliocarballo\nEncantounos a fotografía, a gañadora, disfrazada de Charles Chaplin, cun libro de temática romántico “Valeria en blanco y negro” de Elísabet Benavent (nos encanta!) e ademáis cun corazón de aderezo… que máis se lle pode pedir! Un supercomentario! Gústalle Carballo, o Entroido e os libros da biblioteca! Non nos podemos sentir máis identificad@s. Pola súa orixinalidade e sentimento otorgámoslle a esta participante, que concursou a través do noso Instagram, o premio do concurso: un paquete de namorados, consistente nun libro, nunha película e un cedé de música.\nEstade atentos a todas as nosas redes sociais, ao longo do ano ofertaremos sorteos e publicaremos todas as actividades e xogos nas que todos poderedes participar.\n16 Febreiro, 2015 24 Febreiro, 2015 Biblioteca Rego da Balsa de Carballo Etiquetado #biblionamórame,Concurso\tDeixar un comentario\nSoamente falta unha semana para que sexa o día dos namorados e a Biblioteca Rego da Balsa quérevos dar a oportunidade de participar nun concurso para gañar un paquete para namorados…, para namorados da biblioteca! Eres un deles?\nPropoñemosvos participar no concurso #biblionamórame para que poidades compartir con nós os materiais ou recunchos vos enamoran máis da biblioteca. Pode ser un libro, unha canción, unha película…, ou podedes estar “biblionamorados” dalgún recuncho da biblioteca, como a zona de lectura dos xornais, con esos sofás tan cómodos, ou da zona dos ordenadores ou da nosa mascota Sanxo…, do que queirades!\nA forma de participar é moi sinxela:\nPara poder participar os usuarios interesados deberán acceder a nosa conta de Twitter ou de Instagram.\nDespois, os participantes deben realizar os seguintes pasos:\nSeguirnos ou na nosa conta de Twitter (@bibliocarballo) ou na de Instagram (@bibliocarballo).\nUsar o cancelo #biblionamórame na nosa conta de Twitter ou de Instagram para describir o material ou canto que máis lles gusta da biblioteca!\nNo Twitter, con 140 caracteres:\n#biblionamórame o “O anteollo de ámbar ” de Philip Pullman @bibliocarballo\nNo Instagram, sería o mesmo sólo que cunha fotografía (ben da cuberta do material ou dun autorretrato fotográfico co material ou recuncho favorito) acompañando dunha frase e o cancelo #biblionamórame.\nOs participantes poden ler as bases do concurso na nosa conta de Issu Biblio Carballo. Os usuarios poderán ver en todo momento as participacións doutros concursantes.\nSoamente se seleccionará unha participación por persoa, é dicir, unha publicación co cancelo #biblionamórame nunha das contas.\nUnha persoa debe de participar nunha soa conta (ou en Instagram ou en Twitter).\nValoraráse, a orixinalidade da publicación e carácter do comentario.\nO gañador publicarase no blog da biblioteca http:/biblioteca/carballo.gal e na conta oficial de @bibliocarballo en Twitter e en @bibliocarballo na nosa conta de Instagram. Ao gañador se lle enviará unha mensaxe directa, adxuntando a información necesaria para disfrutar do galardón.\nO presente concurso só terá validez no territorio de España desde o 7 de febrero ao hasta 15 de febreiro, inclusive.\nO 16 de febreiro se seleccionará ao gañador do premio.\nO premio consistirá nun paquete romántico: nun libro de temática tomántica, un cedé de música de música e unha película do mesmo xénero.\nBiblioteca Rego da Balsa, organizador deste concurso porase en contacto co gañador, por mensaxe privada pola conta na que o usuario participou co fin de comunicarlle que obtivo a recocompensa e indicarlle como canxeala.\nNo prazo de (7) días naturais a contar a partir do día seguinte ao da comunicación da Biblioteca Rego da Balsa, o gañador deberá responder por alguna das contas mencionadas a través dunha mensaxe directa privada á Biblioteca Rego da Balsa, confirmando o seu premio.\nNun prazo de (15) días naturais a partir do día seguinte ao da comunicación da Biblioteca Rego da Balsa o gañador deberá recoller o seu galardón.\nParticipa e biblionamórate!\nBases legais completas do concurso.\n7 Febreiro, 2015 24 Febreiro, 2015 Biblioteca Rego da Balsa de Carballo Etiquetado #biblionamórame,Concurso,Día dos Namorados,San Valentín\t2 Comentarios


Número de ubicación: 001.42 H558 2014Edición: Sexta ediciónTipo de material: Libro; Formato: impreso impresión regular ; Forma literaria: no ficción Editor: Mexico : McGraw-Hill , ©2014Disponibilidad: Ítems disponibles para préstamo: Biblioteca Fundación Área Andina - Pereira [001.42 H558 2014] (7), Biblioteca Fundación Área Andina - Valledupar [001.42 H558 2014] (4), Biblioteca General Fundación Área Andina - Bogotá [001.42 H558 2014] (3). Perdido (1).\nNúmero de ubicación: 302.2 M3869 2007Edición: Primera ediciónTipo de material: Libro; Formato: impreso impresión regular ; Forma literaria: no ficción Editor: Madrid : McGraw-Hill , 2007Disponibilidad: Ítems disponibles para préstamo: Biblioteca Fundación Área Andina - Pereira [302.2 M3869 2007] (1).


Ponteareas abre o prazo de solicitudes para as listas de contratación temporal de persoal laboral | Ponteareas.es\nÁbrese un prazo de 20 días naturais para presentar as solicitudes, contados a partir do día seguinte ao da publicación do anuncio da convocatoria no BOP, é dicir, do 1 ao 21 de novembro.\nOs postos ofertados son oficial de cociña, axudante de cociña, auxiliar de puericultura, camareira limpadora, auxiliar de enfermería e condutor palista e peón do Grumir, así como profesores de clarinete, frauta traveseira, gaita, guitarra, óboe, percusión, saxofón, trompeta, tuba, viola, violín, violonchelo, linguaxe musical e piano.\n“Con esta medida mellorase o sistema de contratación e suprímese a bolsa anterior que xa quedara desfasada.”, explica o alcalde Xosé Represas. “Con esta bolsa de emprego o Goberno quere asegurar a transparencia e a todas garantías nas contratacións dos traballadores. ”, engade.\nRepresas explicou que “o obxectivo é que as persoas que opten a cubrir unha praza teñan garantido a igualdade de oportunidade mediante un proceso en concorrencia competitiva e con todas as garantías de transparencia.\nAs bases, neste primeira fase son para os servizos municipais de oficial de cociña, axudante de cociña, auxiliar de gardería, camareira – limpadora, auxiliar de clínica, condutor – palista e peón do Grumir, así coma profesores de clarinete, frauta traveseira, gaita, guitarra, óboe, percusión, saxofón, trompeta, tuba, viola, violín, violonchelo, linguaxe musical e piano. Posteriormente, porase en marcha o proceso para outras prazas, unha vez que venza o seu período de vixencia.\nPara determinados postos esixirase a formación específica para ese servizo, así como o resto da documentación requiridas nas bases, publicadas tamén na web municipal, e o prazo para a presentación de currículos dos interesados para comezar o procedemento de selección será de 20 días naturais, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO), é dicir, do 1 ao 21 de novembro.\n← O aventureiro e youtuber Valentí Sanjuan presenta o seu documental “Madrid-Lisboa en BTT: Non Stop”\nPonteareas acolle este fin de semana as xornadas micolóxicas dentro da Feira de Outono →


Fia e tecido do liño no Museo Casa do Patrón\nHome › Noticias › Fía e tecido do liño no Museo Casa do Patrón\nFía e tecido do liño no Museo Casa do Patrón.\nA tarde de sábado 17 de octubre, foi unha tarde de fiada. Máis de cento cincoenta persoas déronse cita en Casa do Patrón para ver a demostración da fía e do tecido de liño que as tecedeiras de Zobra e veciños da aldea de Codeseda representaron no Museo. Moitos destes asistentes xa viñeran pola mañá para ver as exposicións do Museo e disfrutar dun bo Cocido no noso restaurante tradicional.\nA música tradicional do grupo de gaitas Os Trasnos de Doade, as pandereteiras A Xariza de Parada, puxeron a nota musical durante toda a xornada, animando á xente, que incluso lle botaron varios bailes. Como non podía ser doutra maneira esta Fia e tecido do liño rematou cunha merenda para todos os participantes e asistentes.


22/12/2016. A alcaldesa de Melide, Dalia García, xunto coa concelleira do ramo, M. Jesús López, visitaron hoxe as instalacións da Gardería Municipal situada na Rúa Martagona para comprobar de primeira man a adquisición do novo material.\nA gardería pública de Melide dotouse de novo material electrónico e didáctico cun valor total de preto de 8.000 euros que teñen como finalidade mellorar a instalación e o servizo. Ordenadores e pantalla para material informático, tablets para apps infantís ou material educativo e didáctico xunto con inmovilizado (novos berces e mobiliario adaptado para nenos e nenas) son algunhas das melloras que se poideron adquirir dende o Concello de Melide para dotar a este servizo municipal.\nUnha actuación subvencionada pola Consellería de Política Social da Xunta de Galicia ao que o Concello de Melide concursou coa petición de mobiliario e material inventariable co fin de poder prestar unha mellor docencia e servizo, moi personalizado como poideron comprobar tanto a rexedorá melidá Dalia García como a concelleira de benestar social, M. Jesús López na súa visita ao centro esta mañá.\nOs nenos e nenas xunto coas educadoras familiares aproveitando estas xornadas lúdicas antes do Nadal desfrutaron no obradoiro de doces e galletas sendo todos uns mini chefs por un día.